Нацыянальны медаль ЗША ў вобласці тэхналогій і інавацый — Вікіпедыя
Нацыянальны медаль ЗША ў вобласці тэхналогій і інавацый
Асобныя людзі, групы людзей (не больш за 4 чалавек), кампаніі і іх падраздзяленні[1]. Медаль прысуджаецца толькі амерыканскім грамадзянам і амерыканскім кампаніям (гэта значыць кампаніям, не менш за 50% акцый ці актываў якіх належаць грамадзянам ЗША)[крыніца не пазначана 3138 дзён].
выбітны ўклад у нацыянальны эканамічны, экалагічны і грамадскі дабрабыт за кошт развіцця і камерцыялізацыі тэхналагічнай прадукцыі, тэхналагічных працэсаў і канцэпцый, за кошт тэхналагічных інавацый і развіцці нацыянальнай тэхналагічнай працоўнай сілы[1]
3 цалі (7,62 см)[2]
2009 (за 2008 год)[3]
187[4]
Нацыянальны медаль ЗША ў вобласці тэхналогій і інавацый на Вікісховішчы
Нацыянальны медаль у вобласці тэхналогій і інавацый (англ.: National Medal of Technology and Innovation; да 2007 года звалася National Medal of Technology — Нацыянальны медаль у вобласці тэхналогій[1]) — амерыканская дзяржаўная ўзнагарода за выбітны ўклад у нацыянальны эканамічны, экалагічны і грамадскі дабрабыт за кошт развіцця і камерцыялізацыі тэхналагічнай прадукцыі, тэхналагічных працэсаў і канцэпцый, за кошт тэхналагічных інавацый і развіцця нацыянальнай тэхналагічнай працоўнай сілы[1]. Медаль можа ўручацца пэўнаму чалавеку, групе людзей (не больш за 4 чалавек), кампаніі ці аддзелу кампаніі[1]. Медаль прысуджаецца толькі амерыканскім грамадзянам і амерыканскім кампаніям (гэта значыць кампаніям, не менш за 50 % акцый ці актываў якіх належаць грамадзянам ЗША)[крыніца не пазначана 3138 дзён]. Медаль прысуджаецца прэзідэнтам ЗША па рэкамендацыі адмысловага камітэта і Сакратара Міністэрства гандлю ЗША і з'яўляецца вышэйшай амерыканскай узнагародай за ўклад у тэхналагічны прагрэс. За 1985—2008 гады медаль атрымалі 161 чалавек і 26 кампаній і аддзелаў, гэта значыць выдаецца ў сярэднім каля 8 медалёў у год[4].
2 Від медалю
3 Працэс узнагароджання
Нацыянальны медаль у вобласці тэхналогій была заснавана ў 1980 годзе Законам аб тэхналагічнай інавацыі Стывенсана-Уайдлера (Stevenson-Wydler Technology Innovation Act)[1]. Законапраект падтрымалі абедзве партыі; ён быў накіраваны на падтрымку тэхналагічнай інавацыі і на павышэнне тэхналагічнай канкурэнтаздольнасці ЗША на сусветнай арэне. Медаль упершыню была прысуджана ў 1985 годзе, прэзідэнт Рональд Рэйган узнагародзіў ёй 12 чалавек і адну кампанію. Сярод першых лаўрэатаў былі даследчы цэнтр Bell Labs і заснавальнікі Apple Стыў Джобс і Стывен Вазняк. З тых часоў медаль прысуджаецца штогод[5]. З 1991 года медаль падтрымліваецца сумесна фондам The National Science & Technology Medals Foundation (Нацыянальны фонд па медалях у галіны навукі і тэхналогій) і Міністэрствам гандлю ЗША[крыніца не пазначана 3138 дзён]. 9 жніўня 2007 года прэзідэнт Джордж Буш падпісаў закон America COMPETES (Creating Opportunities to Meaningfully Promote Excellence in Technology, Education, and Science), які, сярод іншага, пераназваў узнагароду ў «Нацыянальны медаль у вобласці тэхналогій і інавацый»[1].
Від медалю[правіць | правіць зыходнік]
Від медалю быў распрацаваны скульптарам і дызайнерам медалёў Міка Каўфманам (англ.: Mico Kaufman) з горада Тэксберы (англ.), штат Масачусетс, і быў абраны з некалькіх прапанаваных прац у 1984 годзе. Медаль бронзавая, круглая, дыяметрам у 3 цалі (7,62 см). На асабовым боку намаляваны «тэхнолаг-чараўнік», на далонь якога валіцца прамень святла і адлюстроўваецца ад яе, што сімвалізуе «ўваход» і «выхад» тэхналогіі і інавацыйнага працэсу. Вакол — надпіс «NATIONAL MEDAL OF TECHNOLOGY AND INNOVATION» (да 2007 года — «NATIONAL MEDAL OF TECHNOLOGY»). На зваротным боку медаля адлюстраваны амерыканскі арол, вакол — словы «AWARDED BY THE PRESIDENT OF THE UNITED STATES OF AMERICA TO», за якімі стаіць імя лаўрэата[2].
Працэс узнагароджання[правіць | правіць зыходнік]
Міністэрства гандлю ЗША штогод прымае намінацыі на медаль. Намінацыя павінна ўтрымліваць рэкамендацыі не менш чым шасці чалавек, асабіста знаёмых з дасягненнямі кандыдата. Для адбору фіналістаў існуе адмысловы камітэт — National Medal of Technology and Innovation Evaluation Committee, — члены якога прызначаюцца прэзідэнтам на 3 года. Фіналісты павінны таксама прайсці праверку ФБР на прадмет бяспекі. Нарэшце, Сакратар Міністэрства гандлю рэкамендуе прэзідэнту тых фіналістаў, якія годныя медалі. Цырымонія ўзнагароджання адбываецца ў Белым доме.
Нацыянальны медаль ЗША ў вобласці мастацтваў (англ.)
↑ 1,0 1,1 1,2 1,3 1,4 1,5 1,6 1,7 1,8 The National Medal of Technology and Innovation (англ.) . United States Patent and Trademark Office (USPTO). — Афіцыйная старонка Нацыянальнага медалю ЗША ў вобласці тэхналогій і інавацый. Архівавана з першакрыніцы 12 сакавіка 2012. Праверана 12 ліпеня 2010.
↑ 2,0 2,1 Design of the Medal of Technology and Innovation (англ.) . United States Patent and Trademark Office (USPTO). Архівавана з першакрыніцы 12 сакавіка 2012. Праверана 12 ліпеня 2010.
↑ The National Medal of Technology and Innovation Recipients (англ.) . United States Patent and Trademark Office (USPTO). Архівавана з першакрыніцы 12 сакавіка 2012. Праверана 12 ліпеня 2010.
↑ 4,0 4,1 The National Medal of Technology and Innovation Recipients — ручны падлік колькасці лаўрэатаў.
↑ The National Medal of Technology and Innovation Recipients: 1985 Laureates (англ.) . United States Patent and Trademark Office (USPTO). Архівавана з першакрыніцы 12 сакавіка 2012. Праверана 12 ліпеня 2010.
Афіцыйная старонка Нацыянальнага медалю ЗША ў вобласці тэхналогій і інавацый (англ.)
The National Medal of Technology and Innovation Recipients (англ.) — спіс лаўрэатаў
National Science & Technology Medals Foundation (англ.) — Нацыянальны фонд ЗША па медалях у галіны навукі і тэхналогій
Узята з "https://be.wikipedia.org/w/index.php?title=Нацыянальны_медаль_ЗША_ў_вобласці_тэхналогій_і_інавацый&oldid=2603177"
Навуковыя медалі і прэміі
Узнагароды ЗША
Узнагароджаныя Нацыянальным медалём ЗША ў вобласці тэхналогій і інавацый
Апошняе змяненне старонкі адбылося 11:02, 28 сакавіка 2017.